Tolong jelaskan mengenai Sejarah dari Sekolah Menengah Kebangsaan Datin Onn Jaafar dalam bahasa melayu

Sekolah ini ditubuhkan pada awal tahun 1977 dan sesi pertama persekolahan bermula pada 1 Januari 1978.

Bangunan sekolah ini terletak di Tapak Pesta Pembangunan Negeri Johor 1977 di Batu Pahat, Johor, dalam kawasan seluas 10 ekar. Ketika awal penubuhannya, Sekolah Menengah Kebangsaan  Datin Onn Jaafar pada awalnya dikenali dengan nama Sekolah Menengah Rendah Bandar Penggaram. Kemudian dicadangkan nama "Sekolah Menengah Rendah Datin Halimah", sempena nama balu Allahyarham Dato’ Onn Jaafar. Walau bagaimanapun, nama tersebut tidak dipersetujui oleh Datin Halimah. Beliau meminta agar diletakkan nama suaminya dan mencadangkan nama Sekolah Menengah Rendah Datin Onn Jaafar, Batu Pahat. Sekarang, sekolah ini dikenali sebagai Sekolah Menengah Kebangsaan Datin Onn Jaafar.

Sekolah ini telah dirasmikan oleh Tun Dr. Mahathir bin Mohammad selaku Timbalan Perdana Menteri merangkap Menteri Pelajaran Malaysia ketika itu pada 1 September 1977. Turut sama dalam majlis perasmian itu ialah Menteri Besar Johor, Tan Sri Othman bin Saat, Pengarah Pelajaran Johor, Datuk Idris bin Tain dan pengetua sementara iaitu Encik Sulaiman bin Belawi.